stanford-oval/wikipedia huggingface dataset:
שאיין ג'קסון
דיסקוגרפיה > אלבומי אולפן

| שם | פרטי האלבום | מיקומי שיא> ג'אז בארצות הברית | מיקומי שיא> Top Heatseekers | מיקומי שיא>  | מיקומי שיא>  | מיקומי שיא>  | מיקומי שיא>  | מיקומי שיא>  | מיקומי שיא>  | מיקומי שיא>  | מיקומי שיא>  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| The Power of Two (עם מייקל פיינשטיין) |  יצא לאור: 3 בנובמבר 2009  חברת תקליטים: Qualiton Imports, Harbinger Records  פורמט: CD, הורדה דיגיטלית | 15 | 17 |  |  |  |  |  |  |  |  |  |  |
| I'm Blue, Skies |  יצא לאור: 25 ביוני 2013  חברת תקליטים: Shiny Boy Music LLC  פורמט: CD, הורדה דיגיטלית | — | — |  |  |  |  |  |  |  |  |  |  |
| Renaissance |  יצא לאור: 3 ביוני 2016  חברת תקליטים: PS Classics  פורמט: CD, הורדה דיגיטלית | 9 | — |  |  |  |  |  |  |  |  |  |  |
"—" מסמל אלבום שלא דורג.
דיסקוגרפיה > אלבומי אולפן > אלבומים מקוריים מברודוויי

All Shook Up‏ (2005)
זאנאדו (2007)
Finian's Rainbow‏ (2010)
דיסקוגרפיה > סינגלים

2012 - "Drive"
2012 - "Before You"
2013 - "Don't Wanna Know"
2015 - "Find the Best of Me"
דיסקוגרפיה > קליפים

2012 - "Drive"
2012 - "Before You"
2013 - "Don't Wanna Know"
2013 - "Don't Look at Me"
2013 - "She's Pretty, She Lies"
2013 - "I'm Blue, Skies"
פילמוגרפיה > תיאטרון

| שנה | כותרת | תפקיד | הערה |
| --- | --- | --- | --- |
| 2002 | Thoroughly Modern Millie | ג'ימי סמית'/טרבור גריידון ה-III | שחקן מחליף |
| 2003 | Aida | ראדאמס | שחקן מחליף |
| 2004 | Altar Boyz | מתיו |  |
| 2005 | 24 שעות של מחזות | קווין |  |
| 2005 | על המאה ה-20 | סבל | ניצב |
| 2005 | All Shook Up | צ'אד | הפקה מקורית |
| 2006 | The Agony and The Agony | צ'אט |  |
| 2007 | זאנאדו | סוני מאלון | הפקה מקורית |
| 2008 | Damn Yankees | ג'ו הרדי |  |
| 2009 | Finian's Rainbow | וודי |  |
| 2010 | Finian's Rainbow | וודי |  |
| 2011 | 8 | פול קאטאמי |  |
| 2012 | לב העניין | את עצמו |  |
| 2013 | המבצעים | מאנדרו |  |
פילמוגרפיה > קולנוע

| שנה | כותרת | תפקיד | הערה |
| --- | --- | --- | --- |
| 2006 | טיסה 93 | מארק בינגהאם |  |
| 2010 | היסטריה | סקוט |  |
| 2011 | הגרין | דניאל |  |
| 2012 | Price Check | ארני |  |
| 2012 | לולה ורסוס | רוג'ר |  |
| 2013 | Mutual Friends | כריסטוף |  |
| 2014 | השיר | בן סנטור |  |
| 2014 | שישה שיעורי ריקוד בשישה שבועות | מייקל מינטי |  |
| 2014 | דרגולה | מר ניוטון |  |
| 2014 | יפה ועכשיו | דייוויד |  |
| 2014 | ליל הפתיחה | אלי פייסל |  |
| 2014 | האהבה היא מוזרה | טד |  |
| 2014 | סטיף לאקי | MC |  |
| 2015 | יום מתוך ימים | פיל |  |
| 2017 | שוב שלום | רוברט |  |
| 2021 | הזאב שבפנים | דבון וולפסון |  |
| 2024 | בורדרלנדס | ג'ייקובס |  |
| TBA | Queens of the Dead |  |  |
פילמוגרפיה > טלוויזיה

| שנה | כותרת | תפקיד | הערה |
| --- | --- | --- | --- |
| 2008 | ג'ונגל מליפסטיק | ברייס | תפקיד אורח |
| 2008 | רפואת משפחה | סבסטיאן קינגלייר | סרט טלוויזיה |
| 2009 | החיים על מאדים | סבסטיאן גרייס | תפקיד אורח |
| 2009 | בטי | טימותי ד'ארטאגן | תפקיד אורח |
| 2010 | חוק וסדר | ג'ון סורנטינו | תפקיד אורח |
| 2010 | It Takes a Village | סקוט | תפקיד אורח |
| 2010-2011 | Glee | דסטין גולסבי | תפקיד אורח |
| 2011 | תרגיע | טרי | תפקיד אורח |
| 2009-2012 | רוק 30 | דני בייקר | תפקיד אורח |
| 2012 | Mockingbird Lane | סטיב | תפקיד אורח |
| 2013 | Onion News Empire | קמרון גריי | תפקיד אורח |
| 2013 | חיי עם ליברצ'ה | בילי ליתרווד | סרט טלוויזיה |
| 2013 | מעגל שלם | פיטר בארלו | תפקיד אורח |
| 2014 | HR | טים הארקורט | תפקיד אורח |
| 2015 | אימה אמריקאית | ויל דרייק | תפקיד ראשי |
| 2016 | אימה אמריקאית | סידני אהרון ג'יימס | תפקיד ראשי |
| 2017 | אימה אמריקאית | ד"ר רודי וינסט | תפקיד ראשי |
| 2017 | משפחת אוניל | מר פיטרס | תפקיד אורח |
| 2017 | אישה אמריקאית | גרג | תפקיד ראשי |
| 2019 | היורשים 3 | האדס | סרט טלוויזיה מקורי של דיסני |
| 2020 | הצלצול הגואל | רנה | תפקיד משני |
| 2020 | שווה (אנ') | דייל ג'נינגס (אנ') | פרק: "The Birth of a Movement" |
| 2021 | היורשים: החתונה המלכותית | האדס | דיבוב; סרט ספיישל טלוויזיוני מונפש |
| 2021 | A Clüsterfünke Christmas‏ | פרנק | ‏סרט טלוויזיה של קומדי סנטרל |
| 2021-הווה | Call Me Kat | מקס | תפקיד ראשי; 13 פרקים |
| 2022 | הזמר במסכה 7 | הנסיך | מקום שלישי, קבוצת הטובים |
| 2024 | ד"ר אודיסאה (אנ') | בריאן | פרק: "Oh, Daddy!" |
פרסים > זכיות

2005: פרס עולם התיאטרון - בכורת הברודוויי המצטיינת (All Shook Up)
2006: פרס אגודת מבקרי הקולנוע בבסטון - אנסמבל השחקנים הטוב ביותר (טיסה 93)
פרסים > מועמדויות

2005: פרס מעגל המבקרים החיצוניים - ביצוע מעולה של השחקן הטוב ביותר (All Shook Up)
2005: פרס ליגת הדרמה - ביצוע מעולה של השחקן הטוב ביותר (All Shook Up)
2008: פרס דסק הדרמה - ביצוע מעולה של השחקן הטוב ביותר (זאנאדו)
2008: פרס ליגת הדרמה - (זאנאדו)
2010: פרס דסק הדרמה - ביצוע מעולה של השחקן הטוב ביותר (Finian's Rainbow)
2015: פרס גראמי - אלבום התיאטרון המוזיקלי הטוב ביותר (סיפור הפרברים)
מחלת פברי

| --- | --- |

האנזים אלפא-גלקטוזידאז
 תחום:  אנדוקרינולוגיה 
 תסמינים:  כאב, נוירופתיה פריפרית, cornea verticillata, בחילה, עייפות, ורטיגו, anhidrosis, אי-ספיקת כליות, angiokeratoma, קרדיומיופתיה רסטריקטיבית, יתר לחץ דם, chronic neuropathic pain 
 טיפול:  migalastat hydrochloride  agalsidase beta 
 קישורים ומאגרי מידע
 eMedicine:  article/1952086 
 DiseasesDB:  4638
 MeSH:  D000795
 OMIM:  301500
 סיווגים
 ICD-10:  E75.2
 ICD-11:  5C56.01 
 
מחלת פברי היא מחלת אגירה ליזוזומלית. זוהי מחלה גנטית תורשתית ונדירה שבה קיימת ירידה ברמת הפעילות של האנזים אלפא-גלקטוזידאז A. כתוצאה מכך, נפגע פירוק חומר שומני-סוכרי בשם גלובוטריאוזילצרמיד (GL-3) אשר נאגר ומצטבר בתאים שונים בגוף, ביניהם בתאי האנדותל של כלי הדם (התאים המצפים את החלל הפנימי של כלי הדם), קרדיומיוציטים (תאי שריר הלב), תאי מערכת ההולכה של הלב, מסתמי הלב, תאי עצב, תאים שונים בכליה ועוד. מחלת פברי עוברת בתאחיזה לכרומוזום X. שמות נוספים למחלת פברי הם: Anderson-Fabry disease, Angiokeratoma corporis diffusum, Ceramide trihexosidosis ו- Sweeley-Klionsky disease.
תסמינים

בהיעדר טיפול, מחלת פברי מחמירה עם הזמן. התסמינים הראשונים מופיעים בילדות ומאופיינים בכאבים עזים (קבועים או בהתקפים) בקצות הגפיים, אי סבילות לחום וקור, חוסר הזעה. עם העלייה בגיל נוספים נגעים עוריים אופייניים בצבע אדום-סגול שיופיעו על פי רוב באזור המפשעה והטבור (angiokeratoma) וכן עייפות רבה. בגיל הבגרות ישנה הקלה בכאבים אולם אז מתחילים להופיע סימנים לנזק בלתי הפיך בכליה, בלב ובמוח. נזקים אלו נובעים מן האגירה ההולכת ומצטברת בתאים השונים.
פגיעה בכליות מתחילה כבר בגיל ההתבגרות והיא ניתנת לאבחון על ידי הימצאות חלבון בשתן. הפגיעה תחמיר עם הגיל עד לכשל כלייתי המופיע בסביבות גיל 40. פגיעה בלב ובכלי הדם עשויה להוביל למחלת לב או שבץ-לב בגילאי 30 - 50; כמו כן, מחלת לב בגיל צעיר עשויה לרמז על מחלת פברי. הפגיעה בכלי הדם במוח מעלה את הסיכון להתפתחות שבץ מוחי. ייתכנו גם סימנים וסימפטומים נוירולוגיים אחרים כגון: צלצולים באוזניים עד איבוד שמיעה, סחרחורת. חולשה עד שיתוק אזורי של פלג גוף מסוים, הפרעות דיבור, הפרעות ראייה ועוד. בנוסף לתסמינים אלה החולים עלולים לסבול מכאבי בטן לאחר הארוחה, שלשולים ואף דיכאון. אחד המאפיינים הייחודיים של מחלה זו היא הופעת כתמים לבנים בצורת כוכב על קרנית העין (cornea verticillata). ממצא זה אינו פוגע בראייה אך במידה שמתגלה הוא מסייע באבחון המחלה.
סוגי המחלה

יש המסווגים את מחלת פברי לשלושה סוגים עיקריים:
סוג קלאסי - תחילת המחלה בגיל 4–8 שנים עם התסמינים שתוארו בסעיף הקודם כאשר, תוחלת החיים בגברים, ללא טיפול באנזים חליפי, היא בממוצע 41 שנים.
הסוג הכלייתי - המחלה מופיעה לראשונה בעשור השלישי לחיים (גיל 25 בקרוב). צורה זו כוללת בעיקר מחלת כליות ותוחלת החיים היא בסביבות 60 - 70 שנים.
הסוג הלבבי - המחלה מופיעה לראשונה בתחילת העשור החמישי לחיים (גיל 40 בקרוב). צורה זו כוללת בעיקר מחלת לב ותוחלת החיים היא בסביבות 60 - 70 שנים.
אבחון

אבחון המחלה נעשה באמצעות בדיקת דם. הבדיקה שונה בגברים ובנשים, משום שהגן הפגום במחלת פברי מופיע על כרומוזום המין X (ראו הסבר ב"פאתופיזיולוגיה וגנטיקה")
בגברים תבוצע בדיקה הבוחנת את רמת פעילות האנזים אלפא גלקטוזידאז A בדם או בתאי דם לבנים. לאישור האבחנה ולמציאת המוטציה, יש לבצע אבחון גנטי.
במקרה של חשד למחלת פברי בנשים בדיקת פעילות האנזים אינה מספקת כיוון שתוצאה תקינה בבדיקה זו איננה שוללת מחלה. לפיכך, בנשים יש לבצע אבחון גנטי המבוצע מחומר גנטי המופק מתאי דם לבנים.
פתופיזיולוגיה וגנטיקה

הגן הנפגע במחלה נקרא אלפא גלקטוזידאז A; פגיעה בגן זה גורמת לאגירה של הגלוקוליפיד גלובוטריאאוזילצראמיד (globotriaosylceramide, המוכר גם כ- Gb3, GL-3 או ceramide trihexoside) בכלי הדם וברקמות אחרות. כתוצאה מכך נפגע תפקודן התקין של הרקמות. כיוון שהגן הפגום נמצא על כרומוזום המין X, יהיו תסמיני המחלה חמורים יותר בגברים המיזיגוטיים (הנושאים רק כרומוזום X אחד המכיל מוטציה בגן המקודד לאלפא גלקטוזידאז A). בנשים הטרוזיגוטיות (הנושאות כרומוזום אחד עם גן פגום וכרומוזום אחד עם גן תקין) תופיע מחלת פברי בדרגות חומרה שונות, ממחלה קלה יחסית- עד מחלה קשה כמו אצל הגברים. מניחים שהשונות הזאת נובעת מהדפוסים השונים של אינאקטיבציה של כרומוזום ה-X.
טיפול

פותחו שתי תרופות לטיפול במחלה על ידי מתן אנזים חליפי המחליף את האנזים אלפא גלקטוזידאז A הפגום במחלה. בטיפול זה ניתן האנזים החסר באינפוזיה לתוך הוריד פעם בשבועיים. חברת TKT Shire פיתחה את התכשיר רפלגל Replagal (שם גנרי: אגלזידאז- אלפא) וחברת ג'נזיים (Genzyme) פיתחה את התכשיר פברזיים (Fabrazyme, שם גנרי: אגלזידאז- בטא). פברזיים קיבל אישור שיווק הן מרשות המזון והתרופות האמריקאית בארצות הברית (FDA) והן מן הרשות האירופאית EMA (אישור מלא) ואילו רפלגל מאושר לשיווק רק באירופה . בישראל משווקים שני התכשירים והם אף כלולים בסל-הבריאות. ההבדל בין התכשירים נובע מכך שפותחו בשתי מערכות ביולוגיות שונות והם ניתנים במינונים שונים.
פברזיים מיוצר בתאי CHO ‏(Chinese Hamster Ovary cells) וניתן במינון של 1 מ"ג לק"ג משקל גוף של החולה כל שבועיים ואילו רפלגל מיוצר בתאים פיברובלסטים ממקור אנושי וניתן במינון של 0.2 מ"ג לק"ג משקל גוף של החולה כל שבועיים.
הורשת המחלה מאב חולה
רפואת מטיילים

רפואת מטיילים היא ענף במקצוע הרפואה העוסק במניעה ובטיפול בבעיות בריאותיות המתעוררות אצל מטיילים בעולם.
גלובליזציה ותיירות

גלובליזציה מאפשרת התפשטות מהירה יותר של מחלות וגורמת לעליה במספר המטיילים הנחשפים לסכנות בריאותיות שונות. אחד הנושאים העיקריים בהם עוסקת רפואת מטיילים היא האפידמיולוגיה של סיכוני הבריאות להם נחשף המטייל, חיסונים מתאימים לסביבת הטיול, מניעת מלריה וייעוץ בריאותי בטרם יציאה למסע, אשר מטרתו לשמור על בריאותם של מאות מיליוני המטיילים בעולם. על פי הערכות כשמונים מיליון מטיילים נוסעים מדי שנה מארצות מפותחות לארצות מתפתחות
תמותה ותחלואה

מחקרים באשר לגורמי התמותה בין מטיילים מצאו כי מחלות לב-ריאה הן הגורם הראשי לתמותה בעת טיולים (50-70%), הגורם השני בשכיחותו הוא פציעה ותאונה (כ-25%). מחלות זיהומיות גורמות ל-2.8-4% ממקרי התמותה בטיולים. מחקרים על תחלואת מטיילים מצאו כי כמחצית מן המטיילים מארצות מפותחות השוהים למעלה מחודש בארצות מתפתחות יחלו במהלך הטיול. "שלשול מטיילים" הוא הגורם השכיח ביותר לתחלואת מטיילים.
בסיס מחקר וידע

תחום רפואת המטיילים כולל בתוכו מספר גדול של תחומי ידע רפואי, בהם אפידמיולוגיה, מחלות מידבקות, רפואת הציבור, רפואה טרופית, פיזיולוגיה של גבהים, רפואת נשים הנוגעת למטיילים, פסיכיאטריה, רפואה תעסוקתית, רפואה צבאית ורפואת מהגרים וכן רפואה סביבתית.
רפואת מטיילים מתייחסת אף למסלולי טיול ייחודיים, בהם טיולי ספינות תיירים, טיולי צלילה, כינוסים המוניים (למשל החג'), טיולים לאזורים נידחים ופראיים, ועוד.
באופן כללי רפואת מטיילים מתחלקת לארבעה תחומי עיסוק: תחום המניעה (חיסונים וייעוץ לפני המסע), רפואה מסייעת (העוסקת בעיקר בהשבת מטיילים חולים לארצה בהטסה או בדרך אחרת), רפואת אזורים נידחים (למשל, טיפול במחלות גבהים, טיפול בנוסעי ספינות תיור, טיפול בחברי משלחות, ועוד) ורפואת ביטוח.
מוקד התחום

רפואת מטיילים כוללת ייעוץ רפואי והערכה רפואית בטרם יציאה לטיול, תכנון והכנה למקרי חירום רפואיים במהלך הטיול, וכן בדיקה ומעקב לאחר הטיול. ארגון הבריאות העולמי מספק מידע באשר לנושאים בריאותיים שונים ולמאפיינים רפואיים של המדינות בעולם וכן תיאור של סיכונים בריאותיים באזורים גאוגרפיים שונים וכן של טיסות מידע בריאותי למטיילים של ארגון הבריאות העולמי. גם המרכז לבקרת מחלות ומניעתן מפרסם מידע רב ערך ומעודכן בתחום רפואת מטיילים. התחומים העיקריים הראויים בהם מתמקדת רפואת המטיילים בהכנות לטיול הם:
חיסונים
התגוננות מפני עקיצות חרקים
מין בטוח
מניעת פציעות ובטיחות
מודעות לסכנות הטבילה במים (בילהרציה)
ביטוח בריאות מתאים למטייל
רופא המתמחה ברפואת מטיילים אף יסייע למטייל להכין תיק רפואי המכיל עזרים חיוניים לטיפול ראשוני במצוקה בריאותית. הרכב התיק ישתנה בהתאם למסלול הטיול ולסיכונים הבריאותיים הקיימים לאורכו.
הערות שוליים

1 2  הרצאה על רפואת מטיילים (באנגלית)
| --- | --- |
בקרת זהויות :  NLI: 987007546093605171  NDL: 01143039  NKC: ph249435
חבלבליים

| חבלבליים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סולנאים
משפחה:: חֲבַלְבַּלִּים
שם מדעי
 Convolvulaceae ‏ז'יסייה, 1789
חבלבל עדין ביער אשתאול
חבלבלן המשוכות בשמורת גמלא
לפופית כפנית, צמח נוי שהפך למין פולש.
לפופית החוף
חֲבַלְבַּלִּים (שם מדעי: Convolvulacea) הם משפחת צמחים הנמנית עם סדרת הסולנאים. המשפחה כוללת 60 סוגים וכ-1,961 מינים ו-112 תת-מינים שרובם גדלים באזורים טרופיים וסוב-טרופיים ומיעוטם באזורים הממוזגים.
הפרחים נכונים (סימטריים) ודו-מיניים בצורת משפך. הם בעלי כותרת בת 5 אונות, גביע בן 5 עלים ו-5 אבקנים הקבועים בצינור הכותרת. שחלת הפרח היא עילית, בת שתי מגורות שבכל אחת מהן ביצית אחת או שתיים.
בדרך כלל השיפה המובילה מוצרי הטמעה היא חיצונית לעצה בגבעול. למיני חֲבַלְבַּל מצוי גם שיפה נוספת פנימית לעצה כלפי מרכז הגבעול המכונה שיפה פנימית (intraxylary phloem). כמו כן מובילי מוהל חלבי הם פרוקים פשוטים ולא מסועפים שעשויים שורות תאים מוארכים.
פרי החבלבלים בא לרוב בצורת הלקט. המשפחה נקראת על שם הסוג חבלבל והתפתחה לפני 68 מיליון שנה בתקופת הקרטיקון עליון.
מיון המשפחה

לצמח כ-60 סוגים וכ-1,961 מינים. חלק מהמינים משמשים לנוי ולצרכים רפואיים (מיני החבלבליים המקסיקניים מייצרים שרף המשמש כחומר משלשל ואפילו כתוספת ליין-השרף הגרמני).
מין אחד משמש למאכל בהיקף נרחב - לפופית נאכלת (בטטה). במשפחה נכללים הסוגים הבאים:
Aniseia
Argyreia
Astripomoea
Blinkworthia
Bonamia
Breweria
Calycobolus
חבלבלן (Calystegia) - סוג זה מיוצג בצמחיית ארץ ישראל על ידי שני מינים: חבלבלן עגול-עלים וחבלבלן המשוכות.
Cardiochlamys
Cladistigma
חבלבל (Convolvulus) סוג זה מיוצג בצמחיית ארץ ישראל בכ-21 מינים, ביניהם חבלבל השדה וחבלבל השיח. מינים בסוג זה משמשים כצמחי נוי.
Cordisepalum
ערר (Cressa) סוג זה מיוצג בצמחיית ארץ ישראל במין ערר כרתי.
כשות (Cuscuta) סוג של צמחים טפילים, מיוצג בצמחיית הבר של ארץ ישראל בכ-12 מינים.
Decalobanthus
Dichondra
Dicranostyles
Dinetus
Dipteropeltis
Ericybe
Evolvulus - מינים מסוג זה משמשים כצמחי נוי.
Falckia
Hewittia
Hildebrandtia
Hyalocystis
לפופית (Ipomoea) סוג זה מיוצג בצמחיית ארץ ישראל בשישה מינים. פקעת הבטטה היא למעשה הפקעת של מין לפופית. כמו כן מינים מסוג זה משמשים כצמחי נוי.
Iseia
Itzaea
Jacquemontia
Lepistemon
Lepistemonopsis
Lysiostyles
Maripa
Merremia
Metaporana
Nephrophyllum
Neuropeltis
Neuropeltopsis
Odonellia
Operculina
Paralepistemon
Pentacrostigma
Polymeria
Porana
Poranopsis
Rapona
Rivea
Sabaudiella
Seddera
Stictocardia
Stylisma
Tetralocularia
Tridynamia
Turbina
Wilsonia
Xenostegia
הערות שוליים

↑  .Convolvulaceae Juss, WFO (2022): Published on the Internet
↑  א. פאהן, אנטומיה של הצמח, מהדורה שניה מורחבת ומעודכנת, תל אביב: הוצאת הקיבוץ המאוחד, 1987, עמ' 150
| --- | --- |
בקרת זהויות :  NLI: 987007560233505171  BnF: cb12260533c (data)  GND: 4189932-5  LCCN: sh85031753  NKC: ph820623
אקטימל

| --- | --- |

בקבוק אקטימל
 סוג:  יוגורט
 יצרן:  דנונה
 מוצא:  בלגיה בלגיה
 מועד הכנה ראשוני:  1994
 צבע:  לבן
אקטימֶל הוא משקה יוגורט פרוביוטי, המיוצר על ידי החברה הצרפתית דנונה, ונמכר בבקבוקים של 100 מ"ל הנמצאים במארז של בקבוקים אחדים (בין 4 ל-14). לטענת החברה, היתרון העיקרי של המוצר הוא חיזוק ההגנות הטבעיות של הגוף באמצעות שימוש בתרבית חיידקים שרשום עליה פטנט, הנקראת Lacticaseibacillus casei. מקור השם אקטימל הוא מהביטוי הפלמי "actieve milk" שמשמעותו חלב פעיל.
לאחר תחילת הפצתו של המוצר חברות אחרות החלו אף הן לייצר מוצרים המבוססים על חיידקי L. casei, מה שגרם לתחילתה של מלחמה פרסומית על התכונות והיתרונות של החיידקים השונים. יוגורטים מבוססי L.casei מהווים חלק מרכזי לאנשים הנמצאים במשטר דיאטה.
בשנת 2007 החל ייצורו של אקטימל בארצות הברית תחת השם DanActive במספר טעמים, כגון וניל ותות.
מרכיבי האקטימל

כל בקבוק אקטימל (100 מ"ל) מכיל יותר מ-10 מיליארד חיידקים חיים מסוג Lacticaseibacillus casei נוסף על חיידקי היוגורט הרגילים, חיידקים טובים שמסייעים לחיזוק ההגנה הטבעית. האקטימל נוצר מחלב שעבר תסיסה על ידי שני חיידקי יוגורט מסורתיים (לקטובצילוס בולגריקוס וסטרפטוקוקוס תרמופילוס) ובנוסף מכיל את החיידק הפרוביוטי L.casei. שתורם לחיזוק ההגנה הטבעית ומסייע למערכת החיסון.
יתרונות האקטימל

צריכה יומית של אקטימל עשויה להוביל להפחתה משמעותית בתופעות כמו שלשולים ודלקות, בעיקר אצל ילדים, ותורמת להפחתה במחלות, בדגש על זיהומים במערכת העיכול.
מאמר שפורסם ב־2021 מצא יתרונות רבים של החיידק Lacticaseibacillus casei:
השפעה אנטי-היפרטנסיבית (הורדת לחץ דם).
השפעה אנטי-היפרגליקמית (הורדת רמות סוכר בדם).
שיפור פרופיל השומנים בדם.
במחקר שפורסם ב־2007 ע״י חוקרים מבית החולים האמרסמית' בלונדון נבדקו 135 מבוגרים, שהסכימו לשתות אקטימל או מילקשייק הדומה בטעמו ובמרקמו לאקטימל פעמיים ביממה במהלך הטיפול האנטיביוטי ולמשך שבוע אחר כך, ליעילות האקטימל למערכת העיכול. מהמחקר עלה כי רק 12% מקרב אלה ששתו אקטימל לקו בשילשולים, לעומת 34% מאלה ששתו מילקשייק דמוי אקטימל ללא חיידקים ידידותיים. לחוקרים עדיין לא ברור כיצד בדיוק פועל היוגורט במניעת תופעות הלוואי החמורות מהחיידק קלוסטרידיום, אך הם משערים כי אחד הזנים של החיידקים הידידותיים שבמשקה מעכב את החיידק האלים במעיים.
בשנת 2012 נדונה בבית המשפט המחוזי בתל אביב תובענה ייצוגית נגד החברות שטראוס ותנובה המתייחסת לאמינותם של מוצרים כמו אקטימל ויופלה המועשרים בחיידקים פרוביוטיים. בית המשפט פסק בעזרת המומחה מטעמו, פרופ' יהודה שינפלד, כי "אין בהיגדים (המופיעים על המוצרים) משום הטעיית הציבור", וכי ההיגדים על גבי המוצרים מבוססים היטב על מחקרים מדעיים, אך קבע, בהתאם לפשרה בין הצדדים, שעל גבי כל מוצר ייאמר בצורה בולטת כי הוא איננו תרופה או תחליף לחיסון, וכי הוא לא נועד לטפל, לרפא או למנוע מחלות.
סוגים שונים של אקטימל

אקטימל בטעם תות בננה 1.5% שומן
אקטימל בטעם תות 1.5% שומן
אקטימל במתיקות מעודנת 1.6% שומן
אקטימל בטעם אננס בתוספת ויטמין C
אקטימל בטעם פטל בתוספת ויטמין C
אקטימל בטעם ענבים 1.4% שומן.
הערות שוליים

↑  מה משמעות השם אקטימל?, באתר שטראוס גרופ
↑  DanActive - אקטימל בארצות הברית
↑  החיידק הזה יסייע לחיזוק ההגנה הטבעית, באתר וואלה, 8 בספטמבר 2020
↑  האתר הרשמי של דנונה, באתר danone.strauss-group.com
↑  האתר הרשמי של דנונה
↑  Tatiana Colombo Pimentel, Larissa Ramalho Brandão, Matthaws Pereira de Oliveira, Whyara Karoline Almeida da Costa, Marciane Magnani, Health benefits and technological effects of Lacticaseibacillus casei-01: An overview of the scientific literature, Trends in Food Science & Technology, August 2021
↑  איתי גל, מחקר: יוגורט פרו-ביוטי מונע תופעות לוואי מאנטיביוטיקה, באתר ynet, 2 ביולי 2007
↑  אפרת אהרוני, ‏פשרה בייצוגית: שטראוס ותנובה יפצו את הצרכנים ב-6 מיליון שקל, באתר גלובס, 9 במרץ 2010
↑  פשרה בתובענה ייצוגית נגד שטראוס - פסק הדין באתר של פרידמן ושות'
הטורקים הצעירים

| --- | --- |
 מדינה:  טורקיה
 מייסד:  סטודנטים לרפואה באיסטנבול
 תקופת הפעילות:  1890–1920~ (כ־30 שנה)
 אידאולוגיות:  משטר חוקתי לאומיות ליברלית (לפני 1913) לאומנות טורקית (החל מ-1913)
 סיעות שהתפצלו:  מועצת האיחוד והקידמה (הזרם הלאומני); מפלגת החופש וההסכמה (הזרם הליברלי)
 
הפגנות באיסטנבול, 1908
הטורקים הצעירים (בטורקית עות'מאנית: ژؤن ترک) הייתה מפלגה לאומנית טורקית שתפסה את השלטון באימפריה העות'מאנית ב-1908 לאחר שהדיחה את הסולטאן עבדול חמיד השני.
רקע היסטורי

ארגון הטורקים הצעירים קם ב-1890 על ידי סטודנטים לרפואה באיסטנבול, במטרה להפיל את שלטונו העריץ של הסולטאן עבדול חמיד השני שלא כיבד את החוקה ולא שיפר את מצבה הנחשל של האימפריה העות'מאנית.
הארגון התרחב במהירות תוך שהוא מקיים קשרים חשאיים עם ליברלים טורקים, שהוגלו לפריז. סיסמת הארגון הייתה "סדר וקידמה" והוא הונהג בתחילה על ידי אהמט רזא . בשנת 1896 ניסה הארגון להדיח לראשונה את הסולטאן ונכשל. בעקבות ניסיון זה הקים הסולטאן בית דין צבאי מיוחד בנשיאות רשיד פאשה. בית הדין אסר, הגלה והוציא להורג מאות מתומכי התנועה.
בשנת 1900 הצטרף אל הגולים בצרפת הנסיך סבאהדין (אנ'), ובמהרה הפך למנהיגה של התנועה. הוא קבע שנחשלות האימפריה העות'מאנית אל מול המעצמות האירופאיות נובעת מכך שהטורקים לא אימצו את רעיון האינדיבידואליזם והיוזמה האישית, כפי שעשו האירופאים ופיתח את תורת "האימפריה העות'מאנית הפדרלית" שדגלה במינימום של התערבות בחיי האזרחים.
בשנים הבאות עסקה הנהגת "הטורקים הצעירים" בשאלת הצלת האימפריה העות'מאנית. היה ברור כי ראשית על האימפריה לעבור מודרניזציה מואצת ושנית עליה למצוא בסיס מאחד לכל העמים בתחומה, בעיקר הערבים והטורקים.
קבוצה של סטודנטים, משכילים וקציני הצבא העות'מאני החלו להתארגן בסלוניקי תחת הארמייה השלישית של הצבא העות'מאני. המורדים לא היו קצינים זוטרים ופטריוטיים, אלא דווקא הקצינים הבכירים שהגיעו מהשכבה השלטת של האימפריה והרגישו שלא ניתן לשמר את האימפריה ולהמשיך למשול במדינות הכפופות במצב הקיים של נחשלות וסכנות המאיימות מבחוץ.
הטורקים הצעירים בשלטון

בשלבים המוקדמים של המהפכה שלט בטורקיה הזרם הליברלי של התנועה שהביע נכונות לדון ברעיון של הכרה בזכויות תרבותיות של מיעוטים לאומיים כגון היוונים והארמנים. בשנת 1913 השתלט על התנועה גוף שנקרא מועצת האיחוד והקידמה שבשלב זה של המהפכה הפך למעוז הלאומנות ומיליטריזם בתנועה. משלב זה הטורקים הצעירים, שהציגו עצמם בעת ההפיכה כמפלגה ליברלית, הנהיגו שלטון דיכוי ריכוזי במשך עשר שנות שלטונם (עד להתפרקות האימפריה עם סיום מלחמת העולם הראשונה. שלטונם התאפיין באפליה ובגזענות נגד העמים הנשלטים באימפריה, שהגיעו לשיאן ברצח העם הארמני השני, שבמהלכו הוגלו ונרצחו כמיליון ארמנים בין השנים 1915–1918. עוד הביאה מדיניותם לפרוץ התקוממות העמים הערביים.
אידאולוגית התנועה

התנועה בראשיתה פעלה על פי תורתו של זיא גקאלפ, שטען כי שורשיו של ה"עץ הטורקי" הטורקיות הם: אסלאם, טוראניזם וציוויליזציה אירופית. בעיית הזהות העצמית הטורקית נבעה מהיות האסלאם הדת השלטת במדינה מצד אחד והיותם קרובים לאירופה ולציוויליזציה המערבית מצד שני. גקאלפ טען כי המערב הגיע אומנם לפסגת הציוויליזציה הטכנולוגית, אך לעולם לא יוכל להגיע לפסגת הציוויליזציה האמיתית - התרבותית והרוחנית. מכאן שאת התרבות והערכים יש להמשיך ולשאוב מהמסורת האסלאמית, אך את המרכיב הטכני יש להעתיק מאירופה.
בנוסף הטורקים הצעירים החזיקו בעמדות אנטי אימפריאליסטיות וראו בו עקרון בזוי שמבוסס על ערכי מוסר ירודים ובראשם הסגידה לכסף. הם האמינו גם כי מצויה בו אג'נדה נוצרית מוסווית. הם שאפו להפוך את טורקיה ליפן של המזרח התיכון שראו בה דוגמה למדינה מזרחית שמצליחה להתמודד מול אירופה, במיוחד בעקבות מלחמת רוסיה–יפן.
לאחר הצלחת ההפיכה החל מאבק על ירושת השלטון בין שני זרמים של תנועת הטורקים הצעירים. מצד אחד ניצב הזרם הליברלי שתמך בהדגשת הייצוגיות והפתיחות התרבותית והציע להקים מדינה ליברלית-חוקתית, שבה יבחר פרלמנט שיעודד פלורליזם פוליטי ותרבותי בכל רחבי האימפריה. מנגד ניצב הזרם הלאומני שהאמין כי רק בני הגזע הטורקי ראויים ומסוגלים לשלוט באימפריה המגוונת. זרם זה היה מורכב בעיקר מקציני צבא ומאנשי מנהל ממוצא טורקי ששאפו לשמר את מעמדם. על אף שתחילה הזרם הליברלי היה הבולט, השיג בסוף הזרם הלאומני את הבכורה וזה הוביל את המדינה במהלך מלחמת העולם הראשונה.
יחס התנועה ליהודים

בדומה ליתר העדות האתנו-דתיות, תחילה שאפו ראשי התנועה להעניק שוויון זכויות לאזרחים היהודים העות'מאנים ובתנועה היה ספר בלתי-מבוטל פעילים יהודים, שהבולט בהם היה עמנואל קרסו. יהודי האימפריה אהדו את המהפכה, ובארץ ישראל קראו ראשי היישוב הספרדי לעולים מאירופה, לזנוח את אזרחותם הישנה ולהשתלב במשטר החדש הנאור שבשונה מהצארים הרוסים, ינהג בהם כאזרחים מן השורה, ואכן בתקופה זו החלה תופעת ההתעת'מנות בקרב מיעוט קטן מן העולים. מסיבה זו, רבים בתנועה הציונית חשבו תחילה כי הטורקים הצעירים יעניקו אוטונומיה ליהודים בארץ ישראל, אלא שעל אף שמספר פוליטיקאים מהזרם הליברלי בתנועה הביעו התעניינות מסוימת בהגירה יהודית שתקדם את כלכלת סוריה הגדולה, וניהלו מגעים עם מנהיגים ציונים, ביניהם ויקטור יעקובסון וזאב ז'בוטינסקי, הזרם הלאומני שלבסוף השיג את השליטה בתנועת הטורקים הצעירים, גילה יחס אנטי-ציוני מובהק. מצב זה החמיר במלחמת העולם הראשונה כשהטורקים ראו בעולים היהודים לפלסטינה, שהחזיקו ברובם באזרחות רוסית אויבים, ניסו לכפות עליהם לקבל אזרחות טורקית וגירשו את יהודי יפו ותל אביב צפונה אל השרון והגליל. גם כלפי יהודים האזרחים של האימפריה היה הזרם הלאומני חשדן יותר. לצד זאת להבדיל מהאזרחים היוונים והארמנים, היהודים (הלא-ציונים) לא סומנו כאויבים פנימיים.
הערות שוליים

↑  גם במהפכת רוסיה ב-1905, וגם בארגונים לאומיים בפולין ובציבור היהודי
↑  יוסף קרוק, תחת דגלן של שלוש מהפכות - כרך ב', תל אביב: מחברות לספרות, 1970, עמ' 180
| --- | --- |
בקרת זהויות :  GND: 4162918-8  NKC: kn20140212003  TDVİA: jon-turkler  VIAF: 316420977   WorldCat (עם VIAF): 316420977 
ההכרזה על החוקה